Søslaget i Ebeltoft Vig var et slag under anden Karl Gustav-krig, der fandt sted 23. juli 1659 i Ebeltoft Vig. I vigen lå en flåde bestående af to danske og tre hollandske fartøjer, der havde til opgave at sikre en større overførsel af tropper til Fyn. Peder Jensen Bredal stod i spidsen for de danske skibe, mens kaptajn de Konigk anførte de hollandske. Om morgen 23. juli overraskede en svensk flåde på 10 skibe under ledelse af Owen Coxe. Der udspillede sig en langvarig kamp, under hvilken en hollandsk fregat blev sprængt i luften, og svenskerne vandt slaget. Kamphandlingerne kostede den danske kaptajn Bredal livet, idet han blev ramt i benene så voldsomt, at han døde efter kort tid. Som direkte resultat af slaget blev, at de tropper, der skulle have været overført, blev taget til fange af svenskerne, der også brændte de mindre troppeskibe af og kaprede de resterende danske flådefartøjer. I 1893 blev der fundet en firepundskanon fra 1625, der menes at være fra den itusprængte hollandske fregat. I 1999 fandt man i Ebeltoft Fiskerihavn et vrag, som sandsynligvis stammede fra denne begivenhed.